วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
7 ก.ค. 2559

ภาครวมตลาดภาคเช้า
SET Index ปิดภาคเช้า 1,461.47 (+8.88 จุด, +0.61%) กรอบ 1,464 – 1,458 มูลค่าการซื้อขาย 26,920 ลบ. เรียงลำดับมูลค่าการซื้อขายรายกลุ่ม ENERG BANK ICT TRANS COMM PETRO PROP CONMAT ตามลำดับ. ตลาดภูมิภาค [Hang Seng +0.72%][KOSPI +1.11%][Nikkei225 -0.72 %][ChinaA50 -0.50%][TAIEX +0.76%]
[ติดตาม]

– ธนาคารกลางยุโรปประชุมและแถลงอัตราดอกเบี้ย 18.30 น.
– จำนวนผู้ขอรับสวัสดิการว่างงานสหรัฐรายสัปดาห์ 19.30 น.
 
(-) ดอลล์ร่วงแตะกรอบบน 100 เยนเช้านี้ เหตุนักลงทุนเลี่ยงสินทรัพย์เสี่ยงจากวิกฤต Brexit
สกุลเงินดอลลาร์สหรัฐอ่อนค่าลงกรอบบนของ 100 เยนในการซื้อขายที่ตลาดโตเกียวช่วงเช้าวันนี้ เนื่องจากนักลงทุนหลีกเลี่ยงการลงทุนในสินทรัพย์เสี่ยง ซึ่งมีสาเหตุมากจากความวิตกกังวลเกี่ยวกับการที่อังกฤษลงประชามติออกจากสหภาพยุโรป (Brexit) และตลาดหุ้นโตเกียวที่ร่วงลงในช่วงเช้านี้
 
(+) ผู้ว่า BOJ ย้ำพร้อมผ่อนคลายนโยบายการเงินเพิ่มเติมหากจำเป็น มุ่งดันเงินเฟ้อตามเป้า
ผู้ว่าการธนาคารกลางญี่ปุ่น (BOJ) กล่าวว่า ธนาคารกลางญี่ปุ่นจะผ่อนคลายนโยบายการเงินเพิ่มเติม หากมีความจำเป็น เพื่อให้บรรลุเป้าหมายเงินเฟ้อที่ระดับ 2% เนื่องจากการแข็งค่าของเยนมีแนวโน้มที่จะเพิ่มแรงกดดันให้กับราคาผู้บริโภคของญี่ปุ่น
 
IMPACT (+) PTTSCB CPALL TMB ADVANC PTTGC HMPRO PTTEP INTUCH KBANK GPSC IEC TISCO MCOT
IMPACT (-) BAY IVL SCC TRUE BIGC AOT LH GL THAI JAS BBL MTLS SAWAD PB MAJOR SPRC S11 TVO
 
แนวโน้มตลาดและหุ้นที่น่าสนใจ
 
SET Index ปิดภาคเช้า 1,461.47 (+8.88 จุด, +0.61%)
SET Index ทำจุดสูงสุดต่อเนื่อง เน้นย่อซื้อตามแนวรับ
SET Index ปรับตัวเพิ่มขึ้นอีก โดยในช่วงเช้ามีการปรับตัวยืน 1,460 ได้สำเร็จ อย่างไรก็ตามยังคงมีสัญญาณเชิงลบจาก Indicators ที่มีการทำ Bearish divergence  ดังนั้น ยังคงแนะนำเน้นซื้อที่แนวรับ และ ขายแนวต้าน ในภาพรวมมีแนวรับที่ 1,460 1,449 และ 1,438 จุด  แนวต้านหลัก 1,470 จุด
 
GRAND (ราคาปิดภาคเช้า 1.00 B)
ราคายืนเหนือ 0.99 บาท เป็นสัญญาณซื้อ
GRAND สามารถยืนเหนือ 0.99 ได้เป็นสัญญาณซื้อระยะสั้น โดยราคาทำรูปแบบ Cup and Handle มีแนวรับสำคัญที่ 0.99 และ 0.96 ตามลำดับ แนะนำซื้อโดยมีราคาเป้าหมายและแนวต้านอยู่ที่ 1.06 และ 1.15 ตัดขาดทุนหากราคาไม่สามารถยืนเหนือแนวรับดังกล่าวที่ 0.96 ได้
 
RPC (ราคาปิดภาคเช้า 1.06 B)
ราคายืนเส้น SMA50 และ ทำรูปสามเหลี่ยม
RPC มีการพักตัวในกรอบสามเหลี่ยมพร้อมทั้งสามารถยืนเหนือเส้น SMA50 เป็นสัญญาณซื้อระยะสั้น โดยเน้นซื้อแนวรับ SMA50 หรือซื้อเมื่อราคายืนเหนือแนว 1.08 ได้ โดยแนวรับสำคัญอยู่ที่ 1.03 และ 1.00 ราคาเป้าหมายอยู่ที่ 1.12  ตัดขาดทุนหากราคาไม่สามารถยืนแนวรับ 1.00 บาทได้